open-index/open-wikipedia-markdown huggingface dataset:
Itatawu

## Itatawu
**Itatawu** kuyindawo lapho kudlalelwa khona umdlalo. Itatawu kuyindawo yomphakathi ngombana kilo kuhlangana iinkulwangwane zabantu zizokugidinag  into yinye bezitjengise nethabo. Itatawu kuyinto eyayikhona ekadeni kodwana nje sele itjengisa ukuthuthuka ngokokwenziwa nangobuhle.

## Imihlobo yama tatawu

### Itatawu lomdlalo webholo
Litatawu elenzelwe ukuthi abadlali bakghone ukdala umdlalo webholo, begodu nababukeli nabo bakghone ukubukela ibholo khona. Amatatawu lawa aba makhulu, abangu ncazine ngokubumbeka bese azingezwe zihlalo zababukeli.

### Itatawu lemisebenzi eminengi
Itatawi lemisebenzi eminengi ngileli elikghona ukuthi kwenzeka imisebenzi nofana imidlalo eyahlukahluneko kilo. Isibonelo kungenzela amakhonseti, amafestivali nofana imdlalo kilo. Itatawu leli liba nehlalo ezihlaliseka ngeendlela ezinengi ukuze zikghone ukwamukela ababukeli bento ezabe yenzeka ngesikhathi leso.

### Itatawu lomdlalo wama-olympic
LItatwu elakhwelwe kuthi kudlalelwe kilo imidlalo yama-olympic. Amatatawu la nawo makhu begodu ngokubumbeka ayindulungu nofana I-ovali, abhodwe ziintulo.

## Ukuqakatheka kwatatawu
Amatatawu aqakathekile kwezomnotho nemphakathini. Amatatawu akghona ukwakha amathuba womsebenzi lokha nawasakhiwako bogodu nalokha nasele akhiwe asetjenziswa. Lokho kutjho bona umnotho wendawo wabantu balapho lakhiwa khona uyathuthuka ngombana abantu bathoila imisebenzi.Abantu bomphakathi bakghona ukuzibandakanyan lapho ngokuthi babambele khona imigidi yabo ukuthuthukisa ukuzwana phakathi kwabantu bendawo.
UbulungiswaKwakaCwecwe

**#UbulungiswaKwakaCwecwe** mkhankaso weendaba zomphakathi weSewula Afrika kanye nomnyakazo womphakathi owavela ngemva kokuhlaselwa komntazanyana oneminyaka elikhomba, owaziwa ngegama lakaCwecwe, e-Bergview College,   isikolo sangeqadi e- Matatiele, e-Eastern Cape, eSewula Afrika . Ijimeli lifuna ubulungiswa kumhlukunyezwa, lifuna ukuziphendulela esikolweni neemphathisweni ezibandakanyekako.
Ukurhulula umbungu

Ukurhulula umbungu 

Ukurhulula umbungu kukulokha umuntu wengubo nakazithweleko bese athathe isiqunto sokabana akafuni ukuba nomntwana bese akhuphe umtwana amthweleko ngokusebenzisa imitjhoga.. Ukurhulula umbungu kuyinto esemthethweni enarheni yeSewula Afrika, ngombana umuntu unelungelo lokuzikhethela bona wenzakalani emzimbeni wakhe.
Imibono eyahlukileko ngokurhulula umbungu
Ukurhululula umbungu kuyisihloko esingabanga ukuphikisana phakathi kwabantu ngombana abantu banemibono eminengi eyahlukeneko. Abanye babona kuyinto ehle efanele yenziwe babantu. Kuthi abanye abantu babone kuyinto embi enesihlungu engenziwako. Omunye nomunye umuntu wengubo wenza okubonwa nguye nakafika kulobujamo ngombana ukurhulula umbungu kuyinto esemthethweni eSewula Afrika. 

Abavumelana nakho 

Abavumelana nokurhulula umbungu bathi kuyinto ehle khulu khulu lokha nangabe umma ukatiwe wagcina sele azithwele umntwana ngokatwa, nofana kilabo bantu abanokugula ukungabafaka engozini yokufa lokha nabasidisi. Ngalezi iinzathu eziveziweko babona ukuthi ukurhulula umbungu akusiyo into embi ngombana umuntu akukafaneli abe nomtwana angafuni nofana amthole ngesibanga sesehlakalo esimbi esifana nokukatwa. 

Abaphikisana nakho 

Abanye abantu bayaphikisa bathi ukurhulula umbungu yinto embi ngombana lokha wenza into le ukhipha umphefumulo womntwana ongana cala. Godu baphikisa ngokuthi ukurhulula umbungu akusikuhle ngombana lokha nawukwenzileko ipilo yakho ingakhubazeka njengokuthu umma angasakghoni ukuba nabanye abantwana.  Umunye agcine sele ehla emzimbeni ngombana ahlala angakajabuli anokuzisola. 

Imiphumela yokurhulula umbungu 

Umuntu orhulule umbungu angagcina ahlulwa kuzilibalela ngesenzo asenzileko lokha nakabona abantu bona bayamahlulela ngesenzo lesi asenzileko. Angazibona alihlazo emphakathini aphila kiwo ngombana kwamanye amasiko namakhaya ayenziwa into leyo. Ukurhulula umbungu kungaletha ukwahlukana phakathi kwabantu abathandanako lokha nangabe into le yenzeke bangaka vumelani njengeenthandani. 

Isiphetho 

Ukurhulula umbungu kuyinto abantu abayicala ngeendlela ezinengi ezahlukileko. Abanye bayakwamukela abanye baphihikisana nakho. Woke umuntu wengubo kufanele enze lokhu ekuzomenza bona akghone ukuragela phambili kuhle nepilo yakhe.
Imisila

**Umsila** kuyinto ede nofana efitjhani elengako emva edinini lesibandandana. Imisila iyahluka ngokwakheka kwesinye nesinye isibandana. Imisila isebenza ngokwahlukana kwesinye nesinye isilwane ngokuya kwendlela isibandana sikghona ukuwusebenzisa ngakhona. Imisila ifana nento eyodwa ekukuthi ilekelela abanikazi ukuthi bakghone ukococisana, ukudzimelela naye nokuphila.

### Umsebenzi womsila

#### Ukudzimelela
Iinlwana ezinengi ezifana nezinja anabokatsu zisebenzisa imisila yazo ukudzimelala lokha nazijamileko. Imisila yenza bona zikghone ukujika msinya begodu zikghone nokutjhugulula  indlela ezikhamba ngayo. Umsila wenza bona isibandana sikghone  ukuzwizwa bonyana sijame kuphi ngesikhathii isibandana sisafuna indlela yokukhamba. Urhelelbha nokuthi imbandana zikghone ukugijima khulu lokha nasizingelwa ngesinye isibandana. 

#### Ukukhulumisana
Iinlwana zikghona ukukhuluma ngemisila, zisebenzisa umsila ukuveza bona zikwatile nofana zithabile ngemisila zingaka khiphi iphimbo. Kwezinye iimbandana umsila onyakazako ukhombisa ithabo, ogebekileko ukhombisa ukusaba, onganyakaziko ukhombisa ukuzifihla nofana ukwaneliseka. Inja ikghona ukudlalisa umsila wayo ukukhombisa boyana ithabile, nanyana ifake umsile hlangana neenyawo ukukhombisa ukuswaba nokusaba.

#### Ukuzivikela
Ezinye iinlwana ezifana neembhadwa nabofezelwa zisebenzisa umsila wazo ukuthi zikghone ukuzivikela ebungozini ebungazivelela. Imisila yakhona esikhathini esinengi ibanetjhefu ethela abantu nofana ezinye iinlwana ezingalinga ukuzihlukumeza.

#### Ukududa nokunyakaza
Iinlwana ezinengi ezihlala emanzini ezifana nefesi zisebenzisa  imisila yazo ukududa bese zikghone ukududa nokunyakaza emanzini. Umsila uzinikeza Amandla wokuthi zikghone ukududa kuhle ngemanzini ngaphandle kokuthi ziphelelwe mamandla.

### Imihlobo yemisila

#### Imisila ebambelelako
Imisila itholakala enlwaneni ezifana nefene. Imisila yakhona ikghona ukubamba izinto nofana ibambelele ezintweni njengesihlahleni. Lokhu kutjho bona iinlwana ezinomsila lo ziyakghona ukuwusebenzisa njengesandla. Imisila le inikeza iinlwana lezi isekelo nokudzimelela okuzeleko.  

#### Imisila enoboya obunengi
Iinlwana ezinengi ezifana ne nemiqasa zinoboya obunengi emsileni eyenza bona zivikeleke ezintweni. Umsila lo inlwana zakhona ziyawusebenzisa ukuveza imizwa yaso nofana ukunikelana amatshwayo nehloso ezinayo. Iimbandana ziyawusebenzisa ukuthi zikghone ukuzivikela emakhazeni lokha nakumakhaza. zikghonna nokusebenzisa imisila bonyana zikghone ukudzimelela lokha nazeqa endaweni efana nesihlahleni. 

#### Imisila eqinileko
Ezinye iinlwana zinemisila eqinileko enikeza iinlwana ezinomsila ivikeleko enlwaneni lezi ezizingelako. Imisila iqakathekile eenlwaneni ngombana uzenza bona zihlale zivikelekile bogodu zikghone nokuthi ziveze imizwa yazo ngaphandle kokuthi zikhulume. Imihlobo yemisila iyahluka ngokuya ngokomhlobo wesilwane begodu yenza nemisebenzi ehlukileko. 

## Iinkomba
Ibulungelo leencwadi

**Ibulungelo leencwadi** kuyindawo yomphakathi lapho kubekwa khona iincwadi ngokwahlukahlukana kwazo ukuthi abantu bakghone ukuzifunda begodu bathole ilwazi ngeenhloko ezahlukahlukeneko abazithandako. Ibulungelo leencwadi lenza bona abantu bakghone ukuthola ilwazi lezinto zakade nezakhathesu. Lithuthukisa izinga lefundo yabantu ngombana bakghona ukuthola imithombo yelwazi eminengi efaka hlangana neencwadi, amajenali, ne inthaneti lapho bazokufuna khona ilwazi. 

Amabulungelo weencwadi ahluke khulu ngobukhulu, itlhogonyelwa yihlangano yomphakathi efana norhulumende, isikolo, nofana umuntu ozijameleko. Ibulungelo leli linikela ngamahlelo wabasebenzi belungelo leencwadi ekutholeni, ukukhetha, nokuhlela ilwazi lokha nabahlathulula abakufunako ngelwazi basebenzisa iinsetjenziswa ezahlukahlukeneko. Indawo le yaziwa ngokuthi iyi iyisayensi yebulungelo leenwadi nelwazi nofana iimfundo.

### Umlando
Umlando webulungelo leencwadi wathoma ngemizamo yokuthoma yokuhlela amaphepha abalulekileko. Iinhloko ezidosa amehlo ezifaka hlangana ukurhweba kweencwadi, ukusabalaliswa kwelimi, indima emfundweni, izakhiwo, amazinga wokufunda nokutlola, ukusebenziswa kwamabulungelo weencwadi zamagugu wamasiko wesitjhaba, kanye nendima karhulumende, isondo nofana ukusejelwa kwangesese. Ukusetjenziswa kwamakhomphyutha nokudijithali kwavela ngeminyaka yabo-1960, begodu kwatjhugulula izinto ezinengi zamabulungelo weencwadi.  

## Iinkomba
Ukubumba

## Ukubumba
**Ukubumba** kukulokha umuntu athathe idaka elithileko ngemlanjeni elibizwa ngobumba bese alisebenzise ukwakha into ethileko. Umuntu nakabumbako uthatha idaka leli aleze libe manzi alibhice, aligobe nofana alimbumbe ukuze akhone ukukhipha into ahlose ukuyenza. Bese kuthi sele abumbile alibeke alindele bona lome bese lingaphuki.Umuntu angakha ikomo, ikukhu, nofana okunye ngobumba.

Ukubumba kungobunye bobukghwari babantu abanzima bekadeni. Amasokana lokha nakaweleko nakufika isikhathi seenthalelo bapha abantwana izipho ebazenze ngobumba lokha nabeze eenthalelweni. Ekadeni ukubumba bekuyinto eqakathekileko ngombana bekubunjwa imijeka uzokufaka Ukudla, amanzi nofana ezinye izinto zangendlini. Abanye bebabumba izinto abazokurhabisa ngazo.

## Ukuqakatheka kokubumba
Ukubumba kuyinto ehle khulu ngombana kukhombisa ikghono lobukghwari. Ekadeni beyinto eqakatheke khulu elekelela abantu bona babe nezinto zokufaka begodu bebakghona nokukhangisa inzinto ebazibumbuleko benze imali. Kuyinto elekelela abarhubhululi bezinto zakade bona bakghone ukuthola isikhathi somlando wezinto zakade ukuze bakghone ukubulunga amasiko nobunjalo bawo.

Ukubumba kuyinto etholakale bona kuyakhona ukwenza bona umuntu aledlhe akhone ukwehlisa ukucabanga khulu nokuhlubayejeka emkhumbulweni. Ukubumba kulekelela umuntu bona ukuthuthukisa ikghono lokukhambelana kwesandla nelihlo. Ukubumba kusiza bona umuntu athuthukise ikghono lokusebenza kwemisipha emincani esesandleni.

## Iindlela zokubumba
Ukubumba ngemithi nofana ngeengodo

Ukubumba ngeengodo kukolokha umuntu athatha isigodo esiphuma esihlahleni bese asibaze ache nofana abumbe into ayifunako. Isibonelo umuntu angathatha isigodo bese asibaze akhiphe iphini nofana iphehlo lokhupheka ngendlini.

Ukubumba ngomdaka

Ukubumba ngomdaka kukulokha umuntu athatha idaka lokubumba akha into ayifunako kungaba yinto ehle yokuhlobisa ngendlini. Zikhona nezinye iindlela zokubumba zesikhathi zanamhlanjesi ekungasizo ezivela ekadeni
Amapholisa

**Amapholisa** kubabantu bomthetho abasebenza ukulwisana nobugebengu obukhona emphakathini esihlala kiwo. Amapholisa weSewula Afrika agcoka ijinifomu ehlaza kwesibhakabhaka.  

### Umsebenzi wamapholisa

#### Akubopha iingebengu

Amapholisa asebenza ukubopha iingebengu ngokuhluhlukana kwazo. Lokha nakungenzeka bona kunomuntu akghona ongena emzini yabantu nofana eentolo ebe izinto ubizelwa amapholisa ukuthi azomthatha ayomvalela ejele nezinye imbotjhwa. Amanye amapholisa asebenza ukugadangisa imino ukuthi kuyokuhlolwa bona ukuthi umuntu akanawo amacala esele awenzile enarheni aphila kiyo. Amapholisa asebenza imisebenzi eminengi ezintweni eziphathelene nokuqinisa umthetho enarheni le.

#### Ukuphenya
Abanye basebenza ngokuthi lokha nangabe kunomlandu owenzekileko emphakathini begodu akwaziwa bonyana wenziwe ngubani, amapholisa la ayaphenya akahambe afuna abantu abanga basolwa ekwenzini umlando loyo. Bayaphenyisisa bekufuke lapho bathola khona isigebengu leso. Amapholisa lokha nakenza irhubhulula athatha amagadango amanengi ukukwenza ukuthi bakghone ukuthi bahlanganise ubufakazi ababutlhogako nokuthi bararulule abamacala alethiweko. Lokho bakweza ngokuthi baye endaweni lapho kwenzeke khona umlando batjhege ukuthi bathola ini engabarheleba ukuthola iinlelesi, babuze abofakazi imibuzo, bese bakhe iqala phezulu kwabasolwa. Nabathole ubufakakzi obaneleko bangabopha abasolwa.

#### Ukubhalela abantu ama-afidavidi nokuqinisekisa amaphepha
Amanye amapholisa ahlala esitetjhini bese agcwalisele abantu amafidivi ngokwendlela abafuna ngayo. Okhunye baqinisekisa amaphepha akopiweko ngokuwamadanisa nalawo weqiniso bese bawabethe isitempu esitjhoko bona amaphepha akopiweko la ngewiqiniso. Ukuqinisekisa amaphepha kukulokha umuntu athathe iphela elisithombe salelo eliliqiniso alise emapholiseni bonyana liyokugadangiswa istempu semapholiseni esiqinisekisa bonyana iphela leli ngeleqiniso alisilo lokuzenzela. Amapholisa asebenza ukuqinisekisa amaphepha, loho akwenzela bonyana akghone ukuthi aveze aqinisekise bonyana kumaphepha weqiniso angakenziwa ngobutsosti.i-fidavidi kumamezwi wokufunga atlolwe phasi asetjenziswa ukusela into etjhiweko ebantwini bomthetho. Kuyinto engenziwa mapholisa ukuthi bakghone ukuthi bakghone ukuthi bathole ilungelo lokuthi bayoku zuma enzini ingto abayifunako, ingenzelwa nezinye godu iinzathu

### Iindima edlalwa ampholisa emphakathini
Amapholisa adlala indima ekulu emphakathini esiphila kiwo ngombana asenza sisizwe sivikelekile emphakathini esiphila kiwo. Abanye abantu bayabulisa ubulelesi ngesibanga sokuthi basaba amapholisa angabafaka ejele lokha nabalelesileko. Uyarhelabha nokuthi abathu bakghone ukuthola ubulungiswa lokha nangebe betjelwe izinto nofana nangabe abantu babulawele ilunga labo lomndeni libulawe mumuntu ebangamaziko. Amapholisa ayarhelebha ukuthi umuntu loyo atholakale bese ayobotjhwa.

## Iinkomba
Ibisi

**Ibisi** kuyinto kumamanzi amhlophe aphuma ekomeni esikazi lokha nayiceda ukuba nekonyana. Ibisi leli kukukudla kwekonyana bekufike lapho ikonyana leli lithoma khona Ukudla utjani ngokupheleleko.Abantu bathatha iinkomo lezi bazisenge bese bakhiphe ibisi ngombana linepilo. Ibisi liqakatheke  ngombana alisikukudla kwekonyana kwaphela kodwana likukudla nebantwini abaphilako. Liqinisa amathambo ngombana linama phrotheyini. Lenza bona umuntu angaphuki lula amathambo nofana angatholi amagulo aphathelene namathambo afana ne-*osteoporosis*. Ibisi liyasetjenziswa nokubhaga nokwenza okunye Ukudla okufana netjhizi, iyogadi, amasi, nokhunye. 

### Ubungozi bebisi

Abanye abantu abanonalo i-enzamu eliphula iswigiri yemvelo engaphakathi kwebisi abizwa bona yi lactose ngelimi lesiNgisi.Umuntu ukuze akghone ukubona ukuthi unomraro lo uzibona ngokuthi azale umoya ngemathumbini,begodu azithole athulula.  Ibisi alidliwa babantu boke ngombana line lactose, begodu abanye abantu bane allergy ye lactogen le engaphakathi kwebisi.

## Iinkomba
Ukuphefumula

## Ukuphefumula
**Ukuphefumula** kukulokha ipumulo ingenisa nofana ikhipha ummoya. Ukuphefumula ngikho okukhombisa ukuthi umuntu uyaphila. Nawufuna ukuhlukanisa izinto eziphilako nezingaphiliko kufuze utjheje bonyana into leyo iyaphefumula nofana awa. 

Umuntu lokha nakaphefumulako udosa ummoya ocwengileko obizwa nge oksijini awungenise ngaphakathi uye emaphaphini. Ukhipha ummoya osilaphazekileko obizwa bona nge khabhoni dayoksayidi.  

Yoke into ephilako iyaphefumula. Iintjalo ziyaphefumula ngokuphikisana nabantu ngombana zona zikhupha i-oksijini bese zidose ikhabhoni dayoksayidi.
Isikolo

**Isikolo** kuyindawo lapho kuhlangana abantwana abanengi bendawo bazokufunda begodu bafundiswa botitjhere. Isikolo yindawo ekulu ematlasi amanengi lapho kufundela khona abantwana ngokwesigaba abakiso ngefundo.Esikolweni kunama ofisi wabo titjhere nelaka hlokokulu. Esikolweni kuyindawo lapho abantwana baceda khona iskhathi sabo esinengi ngelanga, lokhu kuhle ngombana kwenza bona bahlale babulungekile. Abantwana bathola ilwazi elibenza bona ukujamelana nepillo esikolweni. Isikolo kuyindawo yomphakathi ngombana ngaphandle komphakathi isikolo ngekhe sabo khona nehlelo lokufunda nokufundisa emphakathini angeze libe khona. 

## Iinkomba
Umdosi phambili

**Ukuba mdosi phambil**i kutjho ukuba nekghona lokukhuthaza, nokukhombisa abantu indlela ebafanele abayithathe ukuze bakghone ukufeza nonyana ukufinyelela amabhudango wabo. Abadosi phambili bayabokala ngamatshwayo nangamakghono athileko ekungiwo abanza bona ukuba nomthelela phezu kwabantu babarhelebhe bakghone ukuzuza okukhulu.

Ukubonakala ngani umdosi phambili

Umdosi phambili ubanebhudango  nofana isithombe ngekusasa.Ukghona ukugcugcuzela bekenze nabanye abantu bona basesenze Kanye naye ukuze bakghone ukuzuza lokho akubonako ebhudangweni lakhe.Ukghona ukukhuluma nabantu ngendlela ezwakalako, uyakghono ukuveza umbono wakhe, begodu anikeze abantu umphumela walokho esele kwenziweko.Ukghona ukulalela iinlilo zabantu abasesiqhemeni sakhe

Unekghono lokulawula imizwa yakhe, akadoswa kukwata okungalethwa kungavumelani emsebenzini. Uzwisisiwa woke umuntu ukuthi umhlobo onjani ngombana abanye abantu bathanda ukuvusa inturhu nalapho ingekho khona. Ikghono leli lenza bona umdosi phambi akghone ukuthaha inqunto ezihle begodu abe nobudlelwane obuhle nabantu.Umdosi phambili uyathembeka, unamaqiniso. Umdosi phambili akanayo ifihlo wena yoke into yakhe ekukhanyeni.Uyabekezela nalokha sele kunzima  emsebenzini awenzako kodwana uhlala anethemba lokobana uzinto zizokulunga.

## Imihlobo yabadosi phambili

### Umdosi phambili ongatjelwako
Lomhlobo womdosi phmbili othatha inqunto ayedwa angakhulumisani nesiqheema sakhe.  Isenzo lesi siba sihle lokha nangabe kunto efuneka msinya kodwana lokha nayingekho isiqhema nofana abasebenzi bangagcina bangaka khuthali ngombana imibona yabo ayithathwa.

### Umdosi phambili wentando yenengi
Lo mdosi phambili othi ngaphambi kobana athathe inqunto abize isiqhema sakhe nofana abasebenzi bese ezwe imibono yabo bese bavumelane bona bathatha isiqunto siphi. Lo mhlobo wenza abasebenzi bazizwe bakhuthele ukusebenza bagodu bamthembe umdosi phambili wabo. Kwesinye iskhathi isezo lesi singenza bona kugcine kungana siqunto esithathwako begodu abantu bangazazi bona bayaphi.

### Umdosi phambili ovumela koke
Lo mdosi phambili ngegama kwaphela ngombana uvumela isiqheema sakhe nofana abasebenzi benze ngendlela abafuna ngayo. Bakghona ukuthatha iqunto ngokwabo yena angekho begodu angaboni ikinga. Isenzo lesi singenza bona kube nokutjharagana kwezinto abantu bagcine sele bamotjha izinto ezinengi.

## Isiphetho
Ukuba mdosi phambili akusiyo into elula mgombana kufanele ubenamkghona,namathwayo athileko azokuphumelelisa njengo mdosi phambili afana nokuthi ukghone ukukhuluma nabanye abantu uveze nofana wethule umbono wakho kuhle ukuze abantu bakghone ukulandela.
Ukutlola isihlahlubo

## Isihlahlubo
**Isihlahlubo** kuyinto oyitlolako ukuze kughona ukuvelwa ilwazi onalo ngezinto obuzwa zona.

## Inzathu ezenza bona abantu batlole iinhlahlubo
Abantu batlola iinhlahlubo ukuze abotitjhere bakghone ukubona ukuthi abanfundi babo Khuyini ebayizwisisako kilokho abakufundako begodu Khuyini abanobudisi bokuyizwisisa.

Isihlahlubo sikghona ukunikela umuntu osenzako impendulo zokuthi Khuyini umuntu ayikghona khulu begodu Khuyini umuntu abuthaka ngakiyo. Sikghona ukuveza indawo ezidinga ukuthuthukiswa.

Isihlahlubo esikhathi esinengi sifuna bona abafundi bakghone ukucabanga ngobukhali begodu basenzise ilwazi labo ukurarulula imiraro. Lokhu kurhelebha umunti bona akghone ukukhula emkhumbulweni. Isihlahlubo sirhelebha umfundi bona akghone ukuziphendulela ngofundo yakhe ngombana isihlahlubo sizomenza akhuthalele ukufunda nokuthi ahlale athola imiphumela ephezulu.

## Isiphetho
Isihlahlubo abanye siqakathekile emuntwini ofunako ngombana umuntu loyo ukgona ukubona ukuthi unelwazi elingangani entweni ayifundako begodu akghone nokuthi akhuphule izinga lakhe lokufunda ezintweni angazaziko. Isihlahlubo siveza bona umuntu sele abufunde kangangani.
Umlando wombuso wegandelelo eSewula Afrika

## Umlando wombuso wegandelelo enarheni yeSewula Afrika
**Umbuso** wegandelelo eSewula Afrika wathoma ngonyaka we-1948 ukuya enyakeni we-1994. Umbuso lo bewenza bona kube nokuhlukana phakathi kwabantu ngesibanga sombalal wabo. Umbuso lo wathoma yihlangano ebeyidoswa phambili ngu-Daniel Francois Malan ekunguye oweza nomthetho wokugandelela abantu abanzima.

## Imithetho eyabekwako
Ukuzitlolisa ngokuya kombala 

Kwabekwa umthetho wokuthi woke umuntu kufanele ayozitlosa ngokuya kombala wakhe lokhu bekwenzelwa ukuthi kwaziwe ukuthi umuntu uzokupohatha njani ngouya kombala wakhe.

Ukuhlukanisa abantu ngeenqhema

Kwahlukaniswa abantu ngendlela ebabehlala ngayo, abantu abamhlophe bebahlalaendaweni ezihle eziphezulu bese kuthi abantu abanzima banikelwe indawo lezo ezingakathuthuki. Abantu abanzima bebangaka vunyelwa bona ukuya amabhitjhi,emaphageni nakwenzinye indawo zokuledlha. Lokha nagade umuntu atholakala endaweni yabantu abamhlophe begade amapholisa ambopha.

Ukwala imitjhado yabantu abahlukileko ngombalaAbantu abanzima bebangaka vunyelwa bona bangathandana nofana batjhadane nabantu  abamhlophe. Abantu bakufanele bona bathandane ngokombala ofanako.

Umthetho umthetho wokuphatha umazisi

Abantu abanzima bekufanele bahlale baphethe umazisi koke lapho bakhamba khona ukwenzela bona bagabotjhwa. Nanyana bebekhamba baphethe umazisi kodwana bebangangeni nanoma kukuphi.

Ifundo yabantu abanzima

Abantu abanzima bebathola ifundo ephasi kuneyabantu abamhlophe ngokwezinga lokho bekwenziwa ngilezi inzathu

Ukufunda umsebenzi ovamileko

Abafundi abanzima ngalesi iskhathi bebafunda ikharikhulamu enciphisiweko eyenza bona bona benze imisebenzi evamileko njengokuthuga, ukutjala esivandeni nokhunye. Lokhu bekwenziwa mthetho obizwa bona yi bantu act yango 1953, ekungiyo ebeyehlisa izinga lefundo yabantu abanzima ukubagandelela bona bahlale baphasi kwabamhlophe.

Inkolo ezingabhadelelwa ngurhulumende

Inkolo lapho kufunda khona abantu abanzima beziphasi ngokwezinga lokufundisa ngombana abotitjhere bakhona kade bangakabandulwa bonyana bazokufundisa. Inkolo bezitloga iinsetjenziswa neensiza zokufundisa.

Ukuphela kombuso wegandelelo

Ihlangano ye african national congress eyabe idoswa phambili ngubaba u-Nelson Mandela yadlala indima ekulu ekulwisana nebandlululo. Ihlangano yasungula isiqhema esingana nturhu Umkhonto wesizwe ukulwisana negandelelo. Kwathi ngonyaka we-1994 abantu amekhathweni bakhetha uNelson Mandela bona abe ngu Mongameli wesitjhaba. Kukulapho kwathoma khona ikululeko.
Isimunyisi

**Iimunyisi** kusiqhema seenlwana esinegazi elitjhisako. Iinlwana lezi zihlala endaweni zazo zemvelo ezahlukahlukeneko ngombana nazo zihlukile ngokwakheka. Iimunyisi kuzimbandana ezibahlakaniphileko ngombana zikghona ukuhlla eendaweni ezihlukahlukeneko ezifana nelwandle, entabeni,nalapho kumakhaza khona khulu, zikghona ukuhlala ngeenqhema nangokuphilisana. Ezinye zazo ziyazingelwa ukuze zithole ukudla begodu ezinye ngokuhlukileko zid;a utjani. Iimunyisi ziyasetjenziswa ukwenza ukudla, izambatho nokhunye abantu abakusebenzisa mihla namalanga ukuphila.

### Sibinakala njani isimunyisi?
Zoke iimunyisi zinoboya nofana iinhluthu emzibeni wazo. Uboya lobu benza bona inlwana lezi zivikele ezintweni ezingazilimaza. Begodu zikghona nokuthi zingangenwa makhaza. Igazi lesimunyisi lihlala litjhisa nanyana isimo sezulu singaba njani.Iimunyisi zoke zikghone ukwenza ibisi emzimbeni wazo lokha nazizithweleko. Lokhu zikwenzela ukuthi ngesikhathi isimunyisi siceda ukuba nomtwana sikghone ukumunyisa umntwana waso ibisi. Umtwana waso uthoma ukukhula akhuliswa yibisi bese agcine adla Ukudla lokhu akudliwa ngunina nasele akhulileko. Isimunyisi sinamthambo amathathu endlebeni ephakathi.Isimunyisi asibekeli abamaqanda ukuthi sikghone ukuba nabantwana. Isimunyisi siyamthwala Umntwana waso emzimbeni waso bese nakufika iskhathi siyamubeletha. Iinkhathi zokuthwala abantwana zeemunyisi azifani  esibonelo iindlovu ithwala Umntwana waso imiyaka emibili, umuntu uthwala umntwana iinyanga ezilithoba.

### Ukuqakatheka kwesimunyisi
Iimunyisi zidlala indima eqakathekileko ephasini ngombana ziimthombo wokudla ebantwini, isibonelo iinkomo zikhipha ibisi elidliwa babantu. Iinyama yeemunyisi ezinye iyadliwa, begodu nesikhumba sazo abantu bakghone ukuwenza izambatho ngazo. Ziphila nabantu iimunyisi ziyakghona ukuthi zibe yifuyo sithandwa yabantu, ezinye ziyakghona ukuthi abantu bazi sebenzise njenge nthuthi zabe zibase lapho bafuna ukuya khona. Isibonelo: inja  nomqasa ziyakghona ukuba yifuyo sithandwa, ipera iyasebenza njenge njengesithuthi.Isimunyisi siyasetjenziswa lokha abasosayensi naba rhubhulula ngemithi engasetjenziswa ukuthi ilaphe abantu amagulo abangaba nawo.Iimunyisi ezinye ziyadla inyama ekutjho bona ziphila ngokuthi zizingele ezinye inlwana. Ezinye zakhona ziphila ngokudla utjani. Ezinye zilahla imbewu. Iinlwana lezi ngokwenza njalo zinza bona kube nokudzimelela kwerherho yepilo yeenlwana.isimunyisi siqakathekile ngombana senza abantu bona bakghone ukuphila. Abasosayensi bakghone ukwenza amarhubhululo wabo. Isimunyisi sibonakala ngokuthi sibe noboya mezimbeni, sithwale abantwana emzibeni begodu nalokha sele bavelile abantwana sibamunyise ibisi ukuze bakghone ukukhula.

## Iinkomba
Iinyoni

**Iinyoni** kuzinlwana ezinamaphiko begodu zinensiba ezinengi emzimbeni wazo ukuvala isikhumba sazo. Iinsiba zenyoni zilula begodu ziqinile zikghona ukulekelela iinyoni bona zikghone ukuphapha emoyeni bezizivikele. Iinyoni ziimhlobo omnengi ohluka ngemibala,ngokubumbeka, nangobukhulu. Ukubumbeka kwazo kulawulwa kukuthi zizifihla kangangani,ziphaphela phezulu  kangangani nokhunye.

### Uyibona ngani inyoni?

#### Umlomo wenyoni
Umlomo wenyoni ubizwa bona yibhigi. Imilomo le iyahluka ngokuqina nangokubumbeka ihlukaniswa kukuthi inyoni idla ukudla okunjani, ibamba ini. Ezinye iinyoni zinomlomo oqinileko ohagako ngombana zikghona ukudabula inyama. Ezinye zinomlomo owondileko okghona ukungena ehlabathini nokuthi udle emathuthumbeni. Iinyoni ziyakghona ukusebenzisa umilomo yazo ukwakha iindleke ekuzizindlu zazo. Umlomo wenyoni wenziwe nge phrotheyini ebizwa ngokuthi yi-Keratin. 

#### Amaphiko wenyoni

Inyoni yaziwa ngamaphiko wayo. Amaphiko enziwe ngamathambo imisipha, nangasiba ethileko asebenzisanako ukuze amaphiko akghone ukusebenza. Amaphiko akghona ukuthi alekelele inyoni ukuthi ikghone ukuphapha, akhambe emoyeni iskhathi eside. Ezinye iinyoni zikghona ukuphapha ibanga elide unyaka nonyaka zifuna Ukudla nokubalekela isimo sezulu esimbi. Akusizo zoke iinyoni ezikghona ukuphapha ngamaphiko wazo, isibonelo ikukhu nenqiliba azikghoni ukuphapha emoyeni.

#### Ukubekela amaqanda

Iinyoni ukuthi zikghone ukwanda zibekela amaqanda beze ziwafukamele bese nakufika isikhathi amaqanda aqhume kuvele amadzinyani wakhona. Inyoni lokha nayingathi isabekela ithole bona iqanda layo libanjwe mumuntu iyawanghala bese ingasawafukamelaIsibonelo seenyoni: likhozi, idlanga, ikukhu. Iinyoni zilwana ezinaphiko emzibeni namisiba amanengi angasibudisi. Zibekela amaqanda ukuba nabantwana. Zinomlomo obizwa ngebhigi obukhali ngombana zisebenzisa wona Ukudla, ukuzingela nokwakha iindleke zawo. Iiinyoni ezinengi zisebenzisa amaphiko wazo  ukuphapha kodwana ezinye azikghoni ukuphapha.

## Iinkomba
Isibaya

## Isibaya
**Isibaya** kuyindawo kuhlala khona iinlwana. Kuyindlu yeenlwana lapho zivalelwa khona lokha nazise khaya zingakayi emadlelweni ukuyokudla. Isibaya senza bona iinlwana zihlale zivikelekile begodu zingagcwali inarha yoke zifuna indawo yokulala. Kwezinye indawo isibaya kuyindawo eqakathekileko yamasiko ngombana abanye abantu basebenzisa isibaya ukwenza ezinye izinto zamasiko njengokuphahla.
Ubulungiswa beCwewe

**#JusticeForCwecwe** mkhankaso weendaba zomphakathi weSewula Afrika kanye nomkhankaso womphakathi owavela ngemva kokuhlukunyezwa ngokomseme komntazinyana eneminyaka elikhomba, eyaziwa ngoCwecwe, e-Bergview College,   isikolo sangasese e- Matatiele, e-Eastern Cape, e-South Africa . Ijima lifuna ubulungiswa kumhlukunyezwa, lifuna ukuziphendulela esikolweni neemphathisweni ezibandakanyekako.
Amalwandle

## Ilwande
**Ilwande** yindawo enamanzi amanengi khulu enetswayi. Amanzi welwandle athathe isikhundla esima-70% wephasi. Ilwandle liqakathekile ngombana kuyindawo lapho kuhlala khona ezinye zeenlwana, likhupha isiqunto se-oksijini ephufumulwa babantu. Ephasini sinemhlobo emine wamalwandle ekuyi lwandle ipacific, ilwandle I indian, ilwandle I-atlantic, ilwandle i-arctic ne ilwandle IeSewula.

## Umhlobo wamalwandle
**1. ilwandle i-Pacific**

Leli kulilwandle elikhulu ukuwadlula woke amalwandle ephasini. Ubukhulu belwandle leli budlula ubukhulu beenarhakazi zoke zephasi selel zihlanganisiwe. Ilikhaya le-Marian Trench ekuyindawo edibhelako ukudlula zoke phasini. Elwandle leli kunamahlengethwa, namatjhagi ahlala khona ngombana ilwandle leli kuyikhaya lawo. 

2. I lwandle I- indian

Linamanzi apholileko Ukudla woke amalwande, lizele ngeenlwana zemanzini ezihlukahlukeneko.

**3.Ilwandle i-Arctic** 

Lilwanndle elincani ukwadlula woke ephasini begodu ngilo elimakhaza nofana elimanzi amakhaza khulu. Libonakala ngamanzi agubuzeswe lirhwaba.Ilwandle leli linamanzi  afretjhibegodi amanzi la ngiwo elawula ubujamo bezulu ephasini loke. Linenlwana zakhona ezihlala khona elwandle leli.

**4.  ilwandle i-Atlantic**

Leli lilwandle lesibili elikulu, laziwa ngamagagasi walo  anamandla

**5. ilwandle IeSewula**

Yaziwa bona yi lwandle i-Antarctic  ngombana indulungele ikhontinenti I-Antarctica. Linamanzi emakhaza .

## Ukuqakatheka kwelwandle
Amalwandle aqakatheke ngendlela ezinengi okhonye kukuthi enza bona abantu bona bakghone ukuphila kuhle.

### Ukudla
Ilwandle lenza bona abantu bakghone ukuthola Ukudla ngombana abantu bakghona ukuthiya iimfesi bayozidla nofana  bazithengize.. Lokhu kutjho bona ilwandle likhona ukondla iingidi zabantu ephasini. Abantu nbakghona ukukwakha ukwakha umnotho ngezinto ngenlwana abazithola elwandle,  omunye umuntu angathatha iinlwana ezitholakala elwandle azathengise Ukuze akghone ukwenza imali.

### Umoya
Ilwandle likhipha umoya ophefumulwa babantu obizwa bona yi-oksijini. Isiqunto se-oksijini esiyiphefumulako sivela elwandle. Ilwandle lingeminye yemithombo lapho abantu bathoma khona ummoya ohlanzekileko abawutlhogako.

### Isimo sezulu
Ilwandle lilawula isimo seZulu ngombana lidosa ikhabhoni dioksayidi nomtjhiso emoyeni

## Isiphetho
Ilwandle liqakathekile begodu lidlala indima ekulu emaphilweni wabantu ngombana abantu bathola Ukudla kilo, bakghona ukuthola nomoya wokuphefumula  ovela kilo. Kufuze abantu bavikele ilwandle bangalisilaphazi ukuze neenzukulwana ezizako zikghone ukuphile kuhle ngenzuzo abayithola elwandle.
Iincwadi

**Incwadi** kulibuthelelo lamaphepha ahlanganisweko. Ingasetjenziselwa ukuutlolela nofana Ukufunda, begodu lokha nayenzelwe ukufunda iba nomtloli nofana abatloli. Kuyinto etholakala ebulungweni leencwadi.Ingezinye zeensetjenziswa ezenza bona ifundo iragele phambili begodu abantu bakghone ukwabelana ngelwazi.

### Imihlobo yeencwadi

#### Incwadi yokubukela

Incwadi yokubukela kuyincwadi esikhathini esinengi esetjenziselwa ukukhangisa ngombana kiyo abantu bakghona ukuthi babukele izinto ebangazithanda bese bathi  nabazithandileko bakhambe bayozithenga. Isibonelo kungaba mamegazini wefetjheni.

#### Incwadi yokufunda
Incwadi lezi ngilezo ezitlolwe indaba ezithileko abantu abangathanda ukuzifunda. Isibonelo seencwadi lezi kungaba yibhayibhili, amanoveli ndaba nokhunye. Abantu abafunda iincwadi lezi baba nelwazi lwamagama elenza bona babe nelwazi lelimi abafunda ngalo.

#### Incwadi yokutlolela
Kuzincwadi lezi ezinaphepha amhlophe ngaphakathi, begodu sidetjelwa imida ukuthi umuntu akghone ukutlola kuhle. Zisetjenziswa khulu eenkolweni ngombana abafundi batlolela kizo umsebenzi wesikolo. 

#### Incwadi yeenthaga
Lezi zisetjenziswa khulu babantu abathanda ukupheka nofana abafundele ukupheka. Incwadi lezi ziphatha nofana zitlowe iintaga zokupheka nokubhaga.

## Iinkomba
UKUGULA KOKUKHOHLWA

= UKUGULA KOKUKHOHLWA - *DEMENTIA* =

Ukugula kokukholwa ngesikhuwa okubizwa ngokobana yi-*Dementia* sisifo esitsatsela abantu abalupheleko nasele bayile ngeminyaka.  Sibenza balahlekelwe mkhumbulo, balahlekelwe lilimi abalikhulumako, bangakghoni ukurarulula imiraro ebebayirarulula nabasaphile kuhle, bangakghoni ukuzicabangela. Abantwaba bakhohlwa  nabantu abahlala nabo ngendlina bangasabazi nokubazi. 

Ngaphezu kwalokho, abantu ababatlhogomelako bayathinteka ngokomkhumbulo nangokwamazizo ngebanga lokugula okuphethe amalungu wemindenabo. Nanyana amalunga womndeni angalinga ngamandla ukubaphatha ngethando labo abanesifo sokukhohlwa, angazizwa adiniwe, atjharagene namkha azizwe amlandu. Yeke amalunga womndeni akuthola kubudisi ukutlhogomela abanesifo sokukhohlwa.

## NGABANJANI ABAPHATHWA SISIFO SOKUKHOHLWA?
I-*World Health Organization* iveza bona abantu abasengozini yokuphathwa kugulokhu babantu:

* Abanokugandeleleka nokutshwenyeka
* Abasela khulu
* Abanomzimba omkhulu
* Abanetjhukela
* Abanomfutho weengazi ophezulu
* Ababhemako
* Abangawusebenzisi khulu umzimbabo
* Abagegedwako emphakathini
* Nabalupheleko

## INDLELA ONGALEMUKA NGAYO UMUNTU ONESIFO SOKUKHOHLWA
Kunezinto abantu abanesifo sokukhohwa abazenzako. Irhubhululo le-WHO liveze nanzi ezilandelako:

* Ukukhohlwa izinto eziqeda ukwenzeka
* Ukubeka into bese ungasazi bona uyibekephi
* Ukulahleka nawukhamba endleleni oyijayeleko
* Ukungasakghoni ukulungisa imiraro
* Ukuthola kubudisi ukukhuluma nabantu 
* Ukutjhuguluka kwemizwa

Iintjengiswezi azibi khona zoke kibo boke abantu abaphethwe bulwele bokukhohlwa, kodwana ziyatjhiyatjhiyana.

Okudanisako kukuthi abulapheki ubulwelobu kodwana kuneendlela ezingasiza umuntu ophethwe bulwelobu. Kokuthoma kufuze adle ukudla okunepilo. Okwesibili athabulule umzimba  qobe, arage nokuzihlanganisa nabantu akhulume nabo. Okokugcina kufuze aye kwadorhodere asele namapilisi nemitjhoga anikelwa yona.
Umlambo i-Olifants (i-Limpopo)

Umlambo i-Olifants (begodu laziwa nge Lepelle) uthoma phakathi kweendawo i-Breyten ne-Bethal, esifundeni se-Mpumalanga.  

### Umlando womlambo
Umlambo lo ugelezela tjhuba langetlhagwini ukuya esifundeni seLimpopo ngokudlula e-Witbank Dam, begodu idlule nase Loskop Dam. Kusukela lapho, ikatelelwa ziintaba ze Transvaal Drankensberg bonyana itjhinge ngepumalanga yeLimpopo. Sele useLimpopo, udlula e-Abel Erasmus Pass bese ugelezela ngepumalanga uyokudlula i-Lowveld (esehleni) lapha uyokuhlangana khona nomlambo i-Letaba. Nawusuka lapho, umlambo lo ukhamba utjhinge esifundeni se-Gaza, ese-Mozambique. ngemva kokuba namajikajika ngonobangela weentaba ze-Lebombo ngendlela ye-Olifants Gorge. Lapha ke, umlambo lo sewubizwa ngokuthi yi *-Rio dos Elefantes*, ngelimi lesi Portuguese.  Ekugcineni kwayo ihlangana nomlambo i-Limpopo eselelwe makhilomitha ama-40km bonyana ingene elwandle i-Indian Ocean e-Xai-Xai etlhagwini ye-Maputo.

### Imithombo lwazi
IYunivesithi ye-Pitoli

**IYunivesithi ye-Pitori** kuyiyunivesithi eyathonywa ngo-1908 njengekhampasi yePitori engaphasi kwe Transvaal University College ese- Jwanashege. Iyunivesithi yathoma ngokuba nabafundi abama-32 ngomnyaka we 1908 kufikela ebafundini abama-53 000 ngo-2025. Nje, iyunivesithi leinamakhampasi alikhomba akhona hlangana nedorobha lePitori. 

Iyunivesithi ivamise ukubizwa ngokuthi yi-UP, i-Tuks namkha i-Tukkies.

## Ama Faculty we Yunivesity

## Ikhampasi ekulu
USteffans Mahlangu

**USteffans Mahlangu** njenganje sele ayikosi etjha ye Charl Cilliers.

uBafana Mahlangu obegade kunguye omdosi phambili webutho elithunyelwe yiNgwenyama yama Ndzundza uMabhoko III,unikele ngokusemthethweni incwadi yesitifiketi ku Mahlangu Steffans.

Ubaba u Steffans Mahlangu nje sele ayikosi ye Charl Cilliers ngemva komnyanya wokubekwa kwakhe mhlana amalanga alitjhumi nekhomba kuRhoboyi 2024.

Uthweswe isikhundla lesi endaweni ye Charl Cilliers multi purpose centre ngebe Ndzundza Mabhoko Traditional Council.Nakakhuluma nababiki beendaba uBafana Mahlangu uthe ikosi etja ekungu Steffans Mahlangu uvumelekile bonyana akhalime eendabeni ezifaka hlangana zomphakathi ngokubambisana nesipholisa kunye neendabeni ezifaka isigodlo sakhe.Ubuyele watjho bonyana unelungelo lokungenelela abuye abonelele zesintu kunye neminyanya ekhona njengokutjho komthetho wezokubusa namasiko.

UMahlangu Bafana ubuye wayelelisa ikosi etja bonyana ingathathi hlangothi lokha nayithatha iinqundo eziphathelene nokutjhutjhiswa kwabantu abatholakala bamlandu.

"Kufuze bonyana uphathe boke abantu ngendlela elinganako ungathi hlangothi.Usebenze ngokuthembeka kunye nomphakathi ukusize."

"Kufuze bonyana utjheje khulu amasiko wethu angathathelwa phasi.Usebenze namanye amakhosi nabanye abantu abasemphakathini njengombana siphila emphakathini onabantu abanamasiko ahlukeneko.Wenze isiciniseko sokobana isithuzi sobukhosi bethu namasiko wethu akathathelwa phasi begodu ayahlonitjhwa."

Ikosi uMahlangu uthembisile bonyana uzokulandela yoke imithetho kunye nemigomo begodu wathembisa bonyana uzokusebenza nabo boke abantu be Charl Cilliers ngokuthembeka nangeqiniso.

## Imikhombo
Ukugandeleleka komkhumbulo

**UkuGandeleleka komKhumbulo** (*Depression*, namkha *Depressive Disorder* ngesiNgisi) kugula kwengqondo okwenza umuntu ahlale adanile, angabi nekareko namkha alahlekelwe lithemba isikhathi eside. Woke umuntu uba neenkhathi zokudana nokungathabi, kodwana ukuGandeleleka komKhumbulo kuhlukile ngombana kuthatha isikhathi eside. Ingathinta ipilo yomuntu, itjhebiswano lakhe nomndenakhe, abangani bakhe, nomphakathi ahlala kiwo. Kungabanga imiraro esikolweni nakamfundi, namkha abe nemiraro  emsebenzini. Kungathinta indlela acabanga ngayo, azizwa ngayo nenza ngayo izinto, njengokulala, ukudla nemisebenzi ayenza namalanga. Umhlobo lo wokugula awukhethi ukuthi umhlobo bani, ubulili bani, usebenza kuphi, urhola malini, wenza isiko bani nokuthi ufunde kangangani.  

Okumbi khulu kukuthi ukuGandeleleka komKhumbulo kungenza umuntu azibulale. Ngokwewebhusayidi ye-*World Health Organization,* abantu abama-700 000 bayazibulala qobe mnyaka ngebanga lokugandeleleka ngokomkhumbulo. Nayiragako ithi pheze abantu abaziingidi ezima-280 ephasini mazombe kubaphethe ukugulokhu begodu kubonakala kubamba khulu abantu abasikazi kunabaduna, okumaphesente amane wabembaji, nasithandathu wabengubo. 

## UkuGandeleleka KomKhumbulo ESewula Afrika
Kuthiwani ngokuGandeleleka komKhumbulo eSewula Afrika? Kunerhubhululo elitjengisa bona abantu beSewula Afrika basemathubeni amanengi wokuphathwa kugandeleleka komkhumbulo nokutshwenyeka ukudlula kwezinye iinarha. Irhubhululwelo lenziwe yi-*Wits/Medical Research Council Developmental Pathways for Health Research Unit (DPHRU).* UDorhodere u-Ashleigh Craig, ongumrhubhululi we-(DPHRU) uthi imininingwana yerhubhululweli iveza bona inani labantu abaphethwe kugandeleleka nokutshwenyeka eSewula Afrika lidlula inani le-USA, le-Germany nele-Australia. 
## Amatshwayo WokuGandeleleka KomKhumbulo

Kunamatshwayo atjengisa bona umuntu uphethwe kugulokhu. Umuntu angabonakala 

* Ngokutjhugutjhuguluka kwemizwa msinyana 
* Ngokuhlala adanile isikhathi eside, 
* Nokuzizwa angasililitho, aphelelwe lithemba 

* ngokukwata nangokusilingwa zizinto ezincani ezingatjho litho, namkha ahlangahlangane. 
* Ngokungasabi nekareko emsebenzini yangamalanga
* Ngokuphilelwa ubusuku boke, abanye balale isikhathi eside. 
* Ngokuhlala udiniwe nokuphelelwa namdlandla wokusebenza bese kuthathe isikhathi eside ukwenza umsetjenzana omncani. 
* Abanye abakuthandi ukudla abanye bayafobela. 
* Abanye bazibetha khulu nabenze iimphoso, bazizwe bangasililitho. 

## Lokho Kufuze Umuntu Akwenze Nakagandelelekileko
Kunezinto umuntu nakazizwa agandelelekile okufuze azenze ngokuya ngokwewebhusayidi ye-NHS ye-UK:

* Kufuze athintane nabodorhodere bengqondo ngokurhabako bona afumane isizo
* Kufuze adle ukudla okunepilo
* Angaseli khulu utjwala
* Kufuze kube nemisetjenzana ayenzako 
* Ahlale akhuluma nabantu
* Aqalane nalokho okumlethela ukwesaba 

## Iinkhombo
Isayensi yengqondo

**[[Isayensi yengqondo]]** kusifundo sengqondo nokuziphatha. Indaba yayo ifaka hlangana ukuziphatha kwabantu nokhunye okungaphili njengabantu, kokubili izinto ezizwakalako nezingezwakaliko, kanye neenkambo zengqondo ezifana nemicabango, imizwa, kanye neenhloso. Isayikholoji mkhakha wezefundo omkhulu khulu, owela hlangana nesayensi yemvelo neyehlalakuhle. Abasazi bengqondo zezinto eziphilako bafuna ukuzwisisa izakhiwo ezivelako zobuchopho, zihlanganisa umkhakha lo nesayensi yezinzwa. Njengabososayensi bezehlalakuhle, izazi zengqondo zihlose ukuzwisisa ukuziphatha kwabantu namaqembu.  

Izazi zengqondo zibandakanyeka ekurhubhululeni ukubona, ukuqabanga, ukutjheja, imizwa, ubuhlakani, amava wokuzikhethela, ukukhuthazeka, ukusebenza kwengqondo kanye nobuntu. Iinrhuluphelo zabososayensi bezeengqondo zikhula zifinyelele ebudlelwaneni phakathi kwabantu, ukuqina kwengqondo, ukujamelana nomndeni, nezinye iindawo ngaphakathi kwesayensi yezehlalakuhle. Baphinde bacabangele ingqondo engazi lutho. Izazi zengqondo zisebenzisa iindlela ezihlolisisako ukuthola ubudlelwane phakathi kwezinto ezihlukahlukeneko zengqondo. Abanye, kodwana ingasi boke, izazi zengqondo zezokwelapha nezeluleko zithembele ekuhlathululeni okufanako .
St John's Apostolic Faith Mission

I St John's apostolic faith mission lingelinye lamasondo amakhulu atholakala enarheni yeSewula Africa Kanye neenarheni eziyizombelezileko ekufana ne Botswana, lesotho, Namibia kune ne-eSwatini. Indlukulu yesondo leli isendaweni ye Katlehong, eduze ne dorobha le Germiston esifundeni seGauteng. Esikhathini Sanje,isondo leli lirholwa ngu  ladyarchbishop GL Maragu kusukela ngomnyaka ka 2005 ngemva kokubhubha kwaka archbishop B Maragu obekangu sobentwabakhe. Kulisondo elikhule laze laqgina sele linamagaja andlula alikhulu eenarheni ezisesewula yeAfrikha.

## Umlando Wesondo
Isondo le St John's Apostolic Faith Mission linomlando osuka kumma obizwa ngoChristina Nku okunguye ongumthomi wekonzo ye St John's Apostolic Faith Mission. u Christinah Nku khabe asonda esondweni le Apostolic Faith Mission. Ekuphumeni kwakhe e Apostolic Faith Mission waphuma ngebanga lokobana ahlutjhwa mumoya, ekwamkatelela bona aphume ayokuvuka lakhe isondo elitjha. ekuphumeni kwakhe, waphuma wayokusebenzisana nabobaba ababili ababizwa ngo Petros Moloi kunye nobaba uRamoipone. bobathathu baya endaweni yase Evaton lapha bebanesebenzo yokusiza abantu nesitjhaba ebaphila kiso ngokubasebenzela ukuze bathole ipilo. ekusebenzeleni abantu kwabo, bebasebenza ngaphasi kwakababa obekanesibongo sakwa Nkitsing. Ekhambeni labo lokuphilisa abantu, omunye wabantu abeza bazokulatjhwa ngu Mama uChristinah Nku ngubaba obizwa ngokuthi ngu Petros John Masango. Ekufikweni kwaka baba uMasango ku mama Christinah Nku kwakhombisa nokho bona kufike umuntu onomoya begodu ngokwekolelo yabo ekungumuntu othandwe nguZimu bona azoba ngomunye ozokusebenzela abantu ngokomoya. UBaba uMasango waqgina angomunye wamalunga wesondo abhajadisiweko begodu kwakhamba khamba kwaze kwafika isikhathi lapha aba ngumfundisi khona. Sele angumfundisi, wayokuthoma lakhe isondo naye endaweni ebeyibuzwa ngokobana yi Dukathole ekungelinye lamalokishi amadala eendaweni ezinqa nge Germiston. Ngeminyaka yabo 1970, kwaba sikhathi lapha ubujamo besondo kuba budisi khona, ekwaqgina sekurholela bona uBaba UMasango aphethe ngokobana ayokuzijamela ngaphandle kokuba ngaphasi kwesondo leli. Ubaba uMasango ngebanga le Grou Areas Act ebeyikhona ngesikhatheso, kwafanele basuke eDukathole bafudukele endaweni yase Katlehong Zuma Section la isondo lakhe lisese khona. Ubaba Ukhambe ephasini ngomnyaka ka 1984 sele asebenze kangangokuthi aqgine avule amasondo amakhulu asenanini elingu 38. Ngemva kokukhamba kwakababa uMasango, isondo liqgine lifumene umphathi omutjha ekungu baba u  Archbishop Maragu oqgine anyuk 

## Imithombo Yelwazi
Ukuqakatheka kokufunda

**[[Ifundo]]** iqakathekile kiwo woke umuntu ngombana isilodlhelo seminyango enengi ekhona emhlabenapha. Ukuze uzokwazi okhunye kufanele ube nolwazi ngokuthileko bewufunde ngakho ukuze uzokuzwisisa ncono. Ukufunda kwenza umuntu ahlakaniphe ngombana usuke athwele ilwazi elinengi mayelana nalokho asuke akufunda. Ukufunda kwenza umuntu bona ahlakaniphe ngokudluleleko begodu azwisise ncono.

 

## Iindlela zokufunda
Zinengi iindlela ezisetjenziswako ukufumana ilwazi nanyana ukufunda ngokuthileko. Omunye nomunye umuntu ufunda ngendlela afuna ukufunda ngayo okungaba kufumana ilwazi ngemitjhiningqcondo, ngokufunda iincwadi, ngokuya esikolweni

## Amareferensi
Ukukhuthaza abantu abakhuluma isiNdebele ngokuthuthukisa ilimi

**[[Isindebele|IsiNdebele]]** ngelinye lamalimi wabaNguni asemthethweni eSewula Afrika elisetjenziswa nakukhulunywako, eenkolweni, emisebenzini kanye nezinye iindawo. Ilimi lesiNdebele likhulunywa sitjhaba esibizwa bona maNdebele esitholakala eendaweni ezihlukahlukeneko zangeSewula Afrika. Kunemihlobo emibili eyaziwako yamaNdebele ekhuluma isiNdebele esihlukileko ingasi khulu godu. SinamaNdebele abizwa bona maNala kanye namaNzunza. AmaNala kanye namaNzunza akakhulumi ngendlela efanako. AmaNala ayaliliza bese amaNzunza ayandrondroza. Ngokuya ngokomthetho lilodwa ilimi elisetjenziswako ukutlola okulilimi elilinganisiwe kwavumelwana ngelilodwa.  

Ilimi liyindlela yokuthintana kungaba kukhuluma, kufunda kanye nokutlola. Ilimi lidosa phambili ekwakheni indlela esenza ngayo izinto ngombana bengeke sakghona ukuthintana nokuzwana ngabe bekungasilo. 
     

## Indlela ezingasetjenziswa ukuthuthukisa isiNdebele
Iimi elinye nelinye kufanele bona lithuthukiswe ngendlela ezifaneleko nezisemthethweni. Ukuthuthukisa ilimi lesiNdebele  kuqakathekile ngombana kwenza bona ilimi lekhethu lingatjhabalali. Isikhethu singathuthukiswa ngokobana sikhulunywe njalo mihla namalanga bakhulumi baso begodu bazikhakhazise ekusikhulumeni. Angeke kwaba nabantu abanetjisakalo ngokwazi kabanzi ngelimi leli, abantu bakhona banganayo itjisakalo yokulithuthukisa ngombana kufanele kuthome kibo. Ukuze ilimi lesikhethu lifike eendaweni eziphakemeko  kuqakathekile bona lithuthukiswe ngendlela ezihlukahlukeneko ingasi ngokukhuluma kwaphela. Enye indlela engasetjenziswa kukobana kutlolwe phasi ngalo ilimi leli ukuze abanetjisakalo bazokghona ukufunda okutloliweko ngalo. Lapho kuzokuvela amarhubhululo ahlukahlukeneko mayelana nelimi lesiNdebele nangendlela ilimi lihlangana ngakhona nesiko ngombana ziyakhambisana.

## Amareferensi
Ukusetjenziswa kwamalimi wendabuko eenkundleni zokuthintana

**Kuqakathekile** bona woke amalimi wendabuko athuthukiswe begodu asetjenziswe eenkundleni zokuthintana, njengaku WhatsAPP, Facebook, Tiktok nakezinye iinkundla zokuthintana. Lokhu kuzokwenza bona ilutjha nabantwana abasakhulako bangalahli amalimi wabo. kuqakathekile bona nakutlolwa ngamalimi wendabuko kusetjenziswa imithetho yokutlola nokupeleda ngombana lokho kuzokwenza bona ilimi lihleleke begodu lihlonipheke. Abasebenzisi bamalimi wendabuko kuqakathekile bona basebenzise amalimi lokha nabatlola imibono, babelana ngemilandu ethizi, batlola iinkondlo namkha batlola amahlaya.

## Iinkudla zokuthinthana
Ukuhlangana namkha ukuhlanganyela kwama-Influencers bathuthukise amalimi ngokuthi benze amavidiyo bafundise amalimi. Iinhlangano ezithuthukisa amalimi kufanele zikhuthaze abantu bona basebenzise amalimi wabo ngokutlomelisa labo abathuthukisa amalimi khulu khulu eekundleni zokuthintana.